hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar lt ru ca hbs_lat de el es et fa fr he is ja it lt nl nb nb pl pt ru sv fy hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2019. november 30.
Ugrás a navigációhoz Ugrás a kereséshez
Taphrina betulina gomba okozta boszorkányseprűk molyhos nyíren
A boszorkányseprű (vagy bábaseprő[1]) fás szárú növények, tipikusan fák betegsége vagy elváltozása, ami a növény természetes szerkezetének megváltozásával jár. Egy pontból hajtások sűrű tömege ágazik ki (bokros sarjadzás); általában a hajtások rövidebbek, a levelek kisebbek, zsúfoltabbak mint a fa egészséges részén. A létrejött struktúra seprűre vagy madárfészekre emlékeztet.
Okozója legtöbbször a dérgombák közé tartozó Taphrina cerasi és a Taphrina insititiae gombák. A megtelepedés helyén a gally megvastagszik, majd az általuk kibocsátott mérgező ingeranyagok hatására alakul ki a jellegzetes képződmény. A kórokozó a micelliumaival (a gomba tenyésztestét felépítő sejtfonalak szövedéke) telel át. A fertőzés a rügyeken keresztül a leveleken megjelenő lisztszerű bevonatból képződő aszkospórákkal történik. Jellegzetes szénaillata a gomba által termelt kumarinszerű anyagtól származik.[1]
Egy példa erre a torzulásra, amikor a citokinin fitohormon avatkozik be egy auxin-szabályozott rügy fejlődésébe. Általában az auxin megakadályozza, hogy a másodlagos, harmadlagos stb. csúcsok túl nagyra nőjenek, de a citokinin feloldja ezt a gátló hatást, így a csúcsok boszorkányseprűvé fejlődhetnek.
A boszorkányseprű növekedése több évig is eltarthat. Sokfajta élőlény kiválthatja őket, pl. gombák, rovarok, fagyöngy vagy Arceuthobium, atkák, fonálférgek, fitoplazmák vagy vírusok.[2] Néha az emberi tényező is szerepet kap, például a fa nem megfelelő metszése után az fogékonyabbá válhat a betegségre.
A boszorkányseprűket különböző állatok fészkelésre is felhasználják, köztük pl. az északi repülőmókus (Glaucomys sabrinus) is.[3]
A dísznövénykertészetben is hasznosítják de a mutáció hatása nem tartós, és a hajtás egy idő után „visszamutál” az eredeti habitusra. Dugványozással vagy oltással elszaporítva számos dekoratív, kerti változatot hoztak már létre. Ilyen a törpe növekedésű fenyőfajták legnagyobb része. Az eredeti habitus visszaállására példa egy - Bánó István által szelektált - törpe lucfajta (Picea abies ’Kámoni’).[4]
A csillagászatban a Fátyol-köd nyugati részének (NGC 6960) neve Boszorkányseprű-köd (Witch's Broom Nebula).
Bonszaioknál stílusjelzőként használják (Hokidachi: Bábaseprű, boszorkányseprű stílus).[5]
Német nyelvterületen a fagyöngy népi megnevezése is ez (Hexenbesen).
↑ a b Kertészeti lexikon (szerk.:Muraközy Tamás) - Mezőgazdasági Kiadó, Budapest, 1963. ISSN 0006-8144
↑ Book of the British Countryside. Pub. London : Drive Publications, (1973). p. 519.
↑ Alaska Department of Fish and Game: Northern Flying Squirrel
↑ Mátyás Csaba: Erdészeti - természetvédelmi genetika 5. Természetes szelekció, alkalmazkodás, Mezőgazda Kiadó - ISBN 963 9358 81 9
↑ Bonsai Galéria Annavölgy Stílusok: Ágrendszer szerint (hozzáférés: 2014. ápr. 8.)
Ez a szócikk részben vagy egészben a Witch's broom című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
A Wikimédia Commons tartalmaz Boszorkányseprű témájú médiaállományokat.
Erdészeti Lapok 1937 január 91-92. oldal
A lap eredeti címe: „https://hu.wikipedia.org/w/index.php?title=Boszorkányseprű&oldid=21988099”
Hivatkozás erre a változatra
Hogyan hivatkozz erre a lapra?
A lap utolsó módosítása: 2019. november 30., 17:55
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.